Verhni Tagil
Verhni Tagil (vene keeles Верхний Тагил) on linn Venemaal Sverdlovski oblastis, Verhni Tagili linnaringkonna keskus. Linn asub Tagili jõe ääres, Jekaterinburgist ligikaudu 70 km põhjaloodes. Verhni Tagil asutati 1716. aastal malmisulatus- ja rauatootmistehase asulana. Aleviks sai Verhni Tagil 1929. aastal. 1951. aastal algas Verhni Tagili soojuselektrijaama ehitus. Soojuselektrijaam alustas tööd 1956. aastal. Linnaõigused sai Verhni Tagil 15. septembril 1966.